Rodos – Insula Soarelui

De la 399 €

**PLECARI**

* In fiecare Luni incepand cu 28 mai

**PLECARI DIN**

* Bucuresti, Cluj Napoca

Supliment plecare din Cluj - 30€/pers

**Avans la inscriere**

* Minim 30% - vezi conditii fiecare hotel

**TARIFUL INCLUDE**

* 7 nopți de cazare;
* Bilet avion cursa charter;
* Masa in functie de hotelul ales;
* Transfer aeroport-hotel-aeroport;
* Asistență turistică locala\*.

\**Asistenta turistica este asigurata de reprezentantii din destinatie si include preluarea,insotirea si conducerea turistilor de la punctul de sosire spre locul de cazare sau spre vizitarea unui obiectiv turistic. Precum si suport la destinatie, pe durata sejurului, fiind in legatura directa cu organizatorul.*

**Tariful nu include**

* Taxa aeroport 95 €/ pers;
* Asigurare medicala de calatorie si asigurarea storno;
* Taxele de intrare la obiectivele turistice
* Alte taxe si cheltuieli persoanale
* Programe optionale
* Taxa hotelieră - se achită la recepție de către client. Aceasta diferă ȋn funcție de clasificarea hotelului și destinație. Mai multe detalii ȋn agenție.

**Bine de stiut**

Turiștii se vor prezenta la aeroport cu 3 ore înainte de plecare.

Fiecare pasager are dreptul la maxim un bagaje de cală cu o greutate totală de până la 20 kg și un bagaj de mână care nu poate depăși 7 kg. Nu trebuie sa aveți în bagajele dumneavoastră obiecte care ar putea pune în pericol siguranța aeronavei sau a pasagerilor.

Orarul de zbor se poate modifica, astfel, el va fi comunicat cu exactitate înainte de plecare.

Clasificarea hotelurilor este dată de autoritațile în domeniu din respectiva țară.

Agenția își rezervă dreptul de a reordona programul excursiilor, în anumite situații speciale, cu respectarea în totalitate a serviciilor.

Agenția nu face partaje la cazare.

**FORMALITATI**

*Documentele necesare şi condiţiile în care cetăţenii români pot călători în străinătate, diferă în funcţie de ţară, de destinaţie şi/sau de tranzit, neexistând o regulă general valabilă. Totodată, în anumite situaţii, este necesară îndeplinirea unor condiţii suplimentare pentru a fi posibilă părăsirea teritoriului României de către cetăţenii români (minori, interzişi, sub supraveghere sau control judiciar, etc.).*

*În consecinţă, Christian Tour recomandă tuturor turiştilor săi să se informeze în legătură cu toate documentele necesare, vize, aprobări sau orice alte condiţii ce sunt necesare pentru realizarea călătoriei lor, la Ministerul Afacerilor Externe ([Aleea Alexandru nr. 31, Sector 1, Bucureşti](http://maps.google.com/maps?q=Bucure%C5%9Fti,+Aleea+Alexandru+nr.+31,+Sector+1&hl=en&ie=UTF8&ll=44.457402,26.089225&spn=0.003592,0.006877&sll=37.0625,-95.677068&sspn=32.66491,56.337891&vpsrc=6&hq=Bucure%C5%9Fti,+Aleea+Alexandru+nr.+31,+Sector+1&radius=15000&t=h&z=17" \t "_blank) – tel. +40 21 319.21.08 sau +40 21 319.21.25), putând fi consultat şi website-ul acestui minister la adresa:* [*http://www.mae.ro/travel-conditions*](http://www.mae.ro/travel-conditions)*. De asemenea, informaţii relevante pot fi obţinute şi de la Poliţia de Frontieră Română (Bucureşti, Bulevardul Geniului nr. 42C, Sector 6, - telefon:  021.316.25.98 / 021.318.25.98), inclusiv accesând website-ul acestei instituţii:* [*https://www.politiadefrontiera.ro*](https://www.politiadefrontiera.ro)*.*

*Christian Tour depune eforturi pentru a furniza turiştilor informaţii actualizate, în funcţie de specificul călătoriei turistice, însă nu îşi asumă nicio răspundere faţă de turiştii care din cauza neîndeplinirii condiţiilor de călătorie sau nedeţinerii documentelor necesare, nu pot părăsi teritoriul României sau nu pot efectua călătoria turistică.*

*Pentru a putea ieși din țară, copiii sub 18 ani trebuie sa îndeplinească urmatoarele condiții: să călătorească cu cel puțin un adult însoțitor, să aibă asupra lor acordul ambilor părinți (sau al părintelui care nu-i însoțește) legalizat la notariat. Adultul care îi însoțește, în cazul în care nu este unul dintre părinti, trebuie să aibă cazier judiciar pe care să îl prezinte la frontieră.*

*Nu sunt  obligatorii asigurarea medicală de călătorie și asigurarea storno însa agenția vă recomandă să le aveți.*

Program

* ZIUA 1 – Catre Rhodos…

Ȋntalnire la aeroport cu reprezentantul agenţiei pentru îmbarcare pe cursa charter spre Rhodos. Sosire în Insula Rhodos și transfer la hotel pentru cazare.

* ZIUA 2-7 – Va recomandam urmatoarele excursii optionale

**Turul insulei Rhodos**

Vei străbate insula de la est la vest, trecând prin câteva sate tradiţionale și pe lângă plaje minunate.

Vei vedea Valea Fluturilor şi Kamiros, castelul Monolithos, satul Embona renumit pentru producţia de vinuri (inclusiv o vizită la fabrica de vinuri Emery), dar și livezi de măslini și podgorii. Ȋn timpul care îţi rămâne la dispozitie, te vei putea bucura de plajă în sudul insulei.

**Croazieră în insula Symi**

O relaxantă croazieră către Insula Symi cu siguranţă te va face să trăiești sentimente hollywoodiene. Mănăstirea Panormitis cu biserica Arhanghelului Mihail, bogată în fresce bizantine va constitui primul popas. De aici, tot cu vaporul, se ajunge în orășelul Yalos. Decupată parcă dintr-o pictură, mica așezare este renumită pentru taverne, dar și pentru magazine.

**Seară grecească**

Te invităm sa participi la un program artistic tradițional grecesc, unde vei putea savura mancărurile şi băuturile specifice acestei țări şi, mai mult decât atât, vei putea învăţa câţiva pași din dansurile tradiţionale: sirtaki şi zorba.

**Marmaris** – O excursie în staţiunea turistică de pe malul turcesc, Marmaris te va încânta prin posibilitatea de a vedea cel mai mare bazar din zona nord-estică a Mediteranei. Bazarul este o adevarată ispită pentru iubitorii de covoare orientale, aur şi produse din piele. După o prezentare de aur și covoare ai timp la dispoziţie să faci cumparaturile plănuite sau plimbări pe frumoasa faleză a orașului Marmaris.

**Pașaportul este obligatoriu!**

**Excursie în Lindos**

Turul începe de la hotel spre estul insulei, la aprox. 50 km de orașul Rodos, unde se află localitatea Lindos cu antica acropolă. Este cel mai vechi și mai frumos sit arheologic de pe insulă. Pe drum ai posibilitatea să admiri satele tipice: Afandou, Archangelos, Malona, Masari. Se face o scurtă oprire în Archangelos pentru vizitarea fabricii de ceramică.

**Filerimos**  
La 270 m deasupra nivelului mării se ajunge la Muntele Filerimos, la acropola anticului Ialyssos. Chiar pe vârf se situează Mănăstirea cu hramul Sfanta Fecioară, cu o faimoasă icoană despre care se spune ca a fost pictată de Sfântul Luca.

Se pleacă din Filerimos după o pauză pentru a servi o cafea grecească sau lichiorul tradițional “șapte ierburi”.

* ZIUA 8 – Din nou acasa

În cursul zilei se realizează transferul la aeroport, pentru întoarcerea în ţară.

Atracții

**Insula Rhodos** este cea mai mare dintre Insulele Dodecaneze în Marea Egee. Are 78 de km lungime, 38 de km lăţime și 57.148 locuitori. Rhodos a devenit un centru regional important, mulţumită poziţiei sale, climatului și atracţiilor naturale. Este cunoscută ca Insula Soarelui. Pindar o menţionează într-una din odele sale ca fiind născută din unirea zeului Helios cu nimfa Rhoda. Insula este acoperită de un sol fertil, cu vegetaţie bogată; cel mai înalt punct de pe insulă este vârful Atavyros (1.215 m) situat în partea de sud-vest a insulei. Insula abundă în locuri încântătoare și interesante, care merită să fie vizitate, cum ar fi Valea Fluturilor, satul Triada, lângă anticul Ialyssos (Ialissos) pe vârful Filerimos, unde în secolul XV a fost ridicată mănăstirea cu același nume, ruinele templelor lui Atena și Zeus, Kameiros (Kamiros) și ruinele orașului Dorian, Kalithea cu băile termale, Koskinou, Afandou, Faliraki și Rodini.

**Orasul Rhodos**

Capitala, denumită tot Rhodos, este situată în nordul insulei și este compusă practic din trei orașe: modern, antic și medieval. Orașul modern are un caracter cosmopolit, cu majoritatea clădirilor ridicate în secolul al XX-lea. Orașul antic, fondat în anul 408 i.Chr. se mândreste cu ruinele templelor lui Zeus, Atena și Apollo, cu Stadionul, Gymnasiumul și Teatrul. Orașul medieval este înconjurat de zidurile ridicate de Cruciați. Este împărțit în două părti inegale: micul Collachio și marele Burgo sau Hora.

**Plajele de pe insula Rhodos**

**Faliraki -** Se află la 13 km de Rodos. Este una dintre staţiunile preferate de pe insulă. Plaja de aici este foarte bine organizată, cu șezlonguri și umbrele pentru închiriat, precum și facilităţi pentru practicarea sporturilor marine. Ȋn jurul plajei sunt o mulţime de hoteluri, taverne și baruri.

**Ixia -** Este o staţiune turistică în plină dezvoltare, aflată la 2 km de orașul Rhodos, cu multe posibilităţi de shopping, cu taverne originale grecești și cu o plajă lungă cu pietricele. Faleza este plină de cafenelele, barurile și discotecile care se conformează cu pretențiile tinerilor.

**Ialyssos -** Se află la 10 km de Rhodos. De-a lungul falezei sunt foarte multe taverne, cafenele, magazine și diferite alte posibilități de distracție. Plaja de aici este una dintre cele mai cosmopolite plaje din Rodos, cu nisip dar și cu pietricele. Este o locație populară, ideală pentru windsurfing.

**Kallithea -** Satul Kallithea și plaja cu același nume sunt situate pe coasta de sud-est a insulei Rodos, la o distanță de 10 km de capitală. Plaja este foarte aglomerată, deoarece este renumită pentru izvoarele termale și saloanele Spa. Este un loc magic, cu mulți copaci unde poți găsi o mare varietate de hoteluri și taverne.

**Elli -** Plaja Elli este plaja centrală în capitala din Rodos, lângă cazino. Este foarte bine amenajată cu șezlonguri și umbrele pentru închiriat, precum și cu o mulțime de taverne.

*ORAR DE ZBOR*

**observații**

**CAMERE STANDARD**

**Conditii plata:**

- 30% avans la inscriere;

- restul pana la 75% la expirarea perioadei de EB;

- 25% cu 21 de zile inainte de check-in.

*Reducerile sunt valabile pentru plata unui avans la Rezervările făcute în perioada de first booking/early booking nu permit modificări de nume sau anulări. Reducerile se aplică doar la pachetul de bază, acestea nu se aplică la taxe sau supliment.*

* Localizare

Hotelul Princess Flora este localizat la 3 km de capitală insulei –Rodos Town și 12 km de aeroportul Diagoras. Plajă Agia Marină se află la aproximativ 300 m de hotel. Băile spa din Kallithea sunt la 2 km depărtare față de hotel.

* Facilitățile hotelului

Hotelul pune la dispoziția oaspeților: recepție, minimarket, wi-fi gratuit in zonele publice, bar și restaurant principal, piscină exterioară amenajată cu șezlonguri și umbrele de soare. Clienții hotelului se pot bucură de sală de jocuri, terenul de tenis și billiard.

* Facilitățile camerelor

Hotelul dispune de 56 de camere duble, 102 studiori și 8 camere family. Camerele oferă aer condiționat (contra-cost) , TV, minibar, baie proprie și balcon.

* Plaja

Plajă nisipoasă Agia Marină este amenajată cu umbrele și șezlonguri și dispune o mică tavern grecească ce oferă băuturi și gustări.

**Hotel Princess Flora 3\*- all inclusive**

**http://www.princessflora.gr**

|  |  |  |  |  |
| --- | --- | --- | --- | --- |
| **PLECĂRI** | **STANDARD**  **Loc în DBL** | **First Minute**  **Loc în DBL cu REDUCERE 25% aplicată până la 31.01** | **EARLY BOOKING Loc în DBL cu REDUCERE 20% aplicată până la 31.05** | **OFERTĂ SPECIALĂ**  **Locuri limitate** |
| 28.05, 04.06, 17.09 | ~~532 €~~ | 399 € | 426 € | 452 € |
| 11.06, 18.06, 25.06, 02.07, 27.08, 03.09, 10.09 | ~~572 €~~ | 429 € | 458 € | 486 € |
| 09.07, 16.07, 23.07, 30.07, 06.08, 13.08, 20.08 | ~~639 €~~ | 479 € | 511 € | 543 € |
| Reducere cazare in camera DBL cu pat suplimentar/ fiecare persoană | 25 € | | | |
| Supliment SGL | 269 € | | | |
| Reducere al 2-lea copil 2-11.99 ani cazare în cameră DBL cu pat suplimentar | 100 € | | | |
| Un copil 0-1.99 ani GRATUIT;  Primul copil 2-11.99 ani plătește 140 € transportul + taxe aeroport.  **\*\*Reducerile şi suplimentele se calculează din tariful standard.** | | | | |

**Prezentul program este parte integrantă a contractului de prestări servicii**